גביע המלומדים העולמי

**גביע המלומדים העולמי** (באנגלית: **World Scholar's Cup**, בראשי תיבות: **WSC,** ידוע בעברית בכינוי: **וואסק**) הוא תחרות אקדמית בינלאומית המיועדת לקבוצות תלמידים, וכיום משתתפות במסגרת התחרות יותר משבעים מדינות ומעל 50,000 תלמידים מרחבי העולם. התחרות נוסדה בשנת 2006 בידי דניאל ברדיצ'בסקי, יהודי מלוס אנג'לס, מנהל ארגון "דמידק"  ואישיות ידועה בתחום החינוך העולמי. מנהל נוסף של התחרות כיום הוא זאק אלינגטון, חבר ילדות של דניאל. התחרות גדלה במהלך השנים הן בפופולריות שלה והן בהכרתה העולמית. התחרות כוללת בתוכה דיבייט קבוצתי, כתיבה יצירתית, ובולט מכל, מבחני ידע המבוססים על חומר שהתחרות מפרסמת, ועליו צריך לחקור באינטרנט. כל חלקי התחרות מתקיימים באנגלית.

סימן ההיכר של התחרות הוא האלפקה, והתלמידים המשתתפים בה מקבלים בובות אלפקות כמזכרת מהתחרות.

מטרת התחרות היא "יצירת קהילה בינלאומית של משכילים ומנהיגים עתידיים", בעודה מקדמת את העובדה ש"התחרות מאפשרת לתלמידים לגלות חוזקות ויכולות שלא בהכרח ידעו שיש להם קודם". למרות החלק התחרותי, "גביע המלומדים העולמי" מדגיש גם את הצד החברתי ומתמקד בהבאת תלמידים שונים מתרבויות שונות לדיון משותף בנושאים, בעיות ורעיונות המתקשרים להווה ולעתיד.

## מבנה התחרות
בתחרות, משתתפות קבוצות המורכבות משלושה תלמידים. הקבוצות בדרך-כלל בנויות מתלמידים מאותו בית-הספר, אך לא תמיד זהו המקרה: לתלמידים יש את האפשרות ליצור קבוצות "עצמאיות" שיכולות לכלול תלמידים מבתי-ספר אחרים או אף ממדינות אחרות. ישנה חלוקה לשכבות גיל בתחרות - בוגרים וצעירים. גילו של התלמיד מייעד אותו לשכבת גילו. תלמידים בגילאי 11-14 משתייכים לשכבת הגיל הצעירה, בזמן שתלמידים בני 15 ומעלה משתייכים לשכבת הגיל הבוגרת. תלמידים משכבת הגיל הצעירה החפצים להשתתף בשכבת הגיל הבוגרת יכולים לעשות זאת. שתי שכבות הגיל מתחרות במקביל, למרות שצעירים יכולים להתחרות אך ורק כנגד צעירים, בעוד בוגרים יתחרו אך ורק כנגד בוגרים.
לכל מדינה יש סיבוב אזורי בו היא משתתפת, והקבוצות הטובות ביותר בסיבוב האזורי עולות לסיבוב העולמי, שבו יש מספר אירועים נוספים, וכמו כן הסבבים הללו מאתגרים יותר מהסבבים המקומיים. לכן, ישנם תנאים לעלייה לסיבוב העולמי, והם:

* להשתתף בסיבוב הארצי של אותה שנה.
* להשיג את מספר הנקודות קבוצתיות הנדרש כדי להעפיל לשלב הבא (ניתן לדעת אם קבוצה העפילה לשלב הבא לפי השקופיות האחרונות של מצגת טקס הפרסים).
סיבוב הגמר של התחרות, הידוע בשמו, "**Tournament of Champions**" (בראשי תיבות: **ToC**), מתרחש כל נובמבר באוניבסיטת ייל היוקרתית שבניו הייבן, ובה מתכנסים אלפי מלומדים מעשרות מדינות ברחבי העולם. התנאים להעפלה לשלב זה דומים לאלו של הסבב העולמי, אלא שמספר הנקודות הדרושות גבוה עוד יותר. בקמפוס, ישנן אלפקות אמיתיות של התחרות שניתן לפגוש.

## האירועים המרכזיים של התחרות

* **Team Debate** - האירוע המרכזי של התחרות שבו כל קבוצה מתחרה אחת מול השנייה בתחרות דיבייט. המשתתפים שהומלצו על ידי השופטים הכי הרבה פעמים, ולהם הניקוד הכי גבוה, יבחרו להופיע בדיבייט הראווה (באנגלית: Debate Showcase) ויתמודדו בוויכוח סיג ושיח שיוצג לעיניי כל הקהל. פורמט הדיבייט הוא שתי קבוצות של שלושה דוברים, אחת בעד הנושא המוצג, והשנייה נגד. נושא הדיבייט אינו מוכרז מראש, ומוצג למשתתפים רק ברגע התחרות. לאחר מכן, יש לשתי הקבוצות כרבע שעה לפתח טיעונים וטיעוני נגד. לכל דובר יש עד כארבע דקות לדבר. בעבר היה מותר להשתמש במכשירים סלולרים רק בזמן ההכנה לדיבייט. משנת 2026, אסור להשתמש במכשירים סלולרים גם במהלך ההכנה לדיבייט, על מנת למנוע שימוש בבינה מלאכותית.
* **Collaborative Writing** - אירוע שבו הקבוצה מקבלת מספר נושאים שעליהם ניתן לכתוב. הכתיבה יכולה להיות הבעת דעה, סיפור, יומן, או כל פורמט כתיבה אחר. יש לקבוצה רבע שעה להחליט מי כותב על איזה נושא, ואז כל אחד צריך לכתוב במשך זמן מסוים מאמר דעה על אותה הסוגיה. הניקוד הוא אישי, ומחברים את הניקוד של כל אחד כדי לקבל ניקוד קבוצתי.
* **Scholar's Bowl** - באירוע הזה כל קבוצה מקבלת שלט שעליו יש לחצנים עם מספרי תשובות. לאורך האירוע מוצגות פיסות מדיה שמתקשרות לחומר הנלמד בתחרות, ולאחר מכן מוצגת שאלה, והקבוצה צריכה ללחוץ על התשובה הנכונה בזמן המתאים. יש מספר סבבים של שאלות, כל סבב קשה יותר מקודמו. בין הסבבים ישנם גם סבבים מיוחדים עם שאלות בעלות מבנה מיוחד.
* **Scholar's Challenge** - בדומה ל-Scholar's Bowl, גם כאן יש שאלות רב ברירתיות על הנושאים שנלמדו, רק שהפעם כל משתתף לעצמו עונה על השאלות במעין מבחן. לכל שאלה יש 5 תשובות אפשריות. באפשרותו של הנבחן לסמן כמה אופציות שירצה, אך ניקודו יגרע בהתאם. הניקוד הוא אישי, והניקוד הקבוצתי הוא שקלול של כל המשתתפים. המתחרה שקיבל את הציון הגבוה ביותר במבחן בסבב מסוים ובקבוצת המתחרים שלו זוכה בפרס היוקרתי ביותר בתחרות, הידוע בשם "Jack Khor". החומר למבחן נמצא באתר התחרות, ומתעדכן בכל עונה. על המשתתפים לחקור את החומר באופן עצמאי, או לחלופין, עם קבוצתם. עד שנת 2023, החומר שבאתר היה מחולק לפי נושאים, אך מאז הוחלט שהחומר יהיה מפוזר על מנת למנוע ממתחרים להתמקד רק בנושא למידה מסוים. למרות זאת, הציון במבחן עדיין מנוקד על פי ששת הנושאים שעליהם חוקרים בתחרות. נושאי התחרות כיום הם:
* אומנות ומוזיקה
* מדעי החברה
* היסטוריה
* ספרות ומדיה
* מדע וטכנולוגיה
* האזור המיוחד (Special Area) (כולל חומר שאינו נכנס לחמש הקטגוריות שצוינו לעיל, כגון סטטיסטיקה, גאוגרפיה, מדעי המוח, וכן הלאה, תוכנו אינו מוגדר מראש, ומשתנה משנה לשנה)

## ישראל בתחרות
בשנת 2010, נערך הסיבוב העולמי של התחרות בשאנגחאי, ובו השתתפו לראשונה שתי קבוצות מישראל, ממרכז חינוך ליאו באק בחיפה.

במרץ 2012 התקיים במרכז חינוך ליאו באק בחיפה הסיבוב הישראלי הראשון במסגרת התחרות.

בשנת 2015 התנהל הסבב הארצי במרכז חינוך ליאובק בחיפה, בסבב זה חלה עלייה גדולה במספר המשתתפים שעמד על כ-300 תלמידים מעשרות בתי ספר, סבב זה היה הגדול ביותר בתולדות התחרות בארץ. באותה השנה נסעו קבוצות ישראליות (מתיכון אחד העם וחטיבת רשיש בפתח תקווה, תיכון אורט כרמים בכרמיאל, ומהמרכז למחוננים ברחובות) לסיבוב האלופים באוניברסיטת ייל.

בשנת 2016 התקיימה התחרות הארצית ברחובות, בשונה משנים קודמות. בסיבוב העולמי הגדול (Global Round) באותה השנה, שהתקיים בבנגקוק, השתתפו קבוצות מתיכון אחד העם ומחטיבת רשיש בפתח תקווה, וממרכז המחוננים מערבה ומרחובות.

בסיבוב העולמי הקטן (Mini-Global Round) שהתקיים בפראג, השתתפו קבוצות מרמת גן, חיפה ועוד.

בשנת 2017 התקיימה התחרות הארצית ברחובות בפעם השנייה.

בסיבוב העולמי באתונה בשנת 2017 זכו שתי קבוצות מהמרכז למחוננים ברחובות במקום הראשון בשתי קבוצות הגיל: הבוגרים והצעירים

בגמר שנת 2017, שהתקיים באוניברסיטת ייל, קבוצה ממרכז המחוננים ברחובות זכתה במקום השני בקבוצת הצעירים

הסיבוב העולמי ב-2018 נערך בברצלונה והשתתפו בו נבחרות ישראליות רבות.

בשנת 2019 התקיימה התחרות הארצית ברחובות ובשילר בפעם השלישית. סיבוב זה היה הגדול ביותר עד זמנו, עם יותר מ-400 תלמידים מרחבי הארץ.

בסיבוב העולמי בבייג'ינג בשנת 2019 זכתה קבוצה מהמרכז למחוננים ברחובות במקום הראשון בקבוצות גיל הבוגרים.

בשנת 2022 התקיימה בפתח תקווה תחרות ארצית נוספת.

באותה השנה, התקיים הסיבוב העולמי בפראג. בסיבוב השתתפו משלחות ישראליות רבות והוא הניב את אחוז הזכיות הישראלי השני הכי גבוה בהיסטוריית התחרות, אחרי הסיבוב העולמי בסיאול, שהתרחש בשנת 2024.

בקבוצה הצעירה, במקום הראשון הכללי, במבחן ובחידון הידע הקבוצתי זכו שיראל אייזמן, ארבל ריכטר ויערה הלר מחטיבת הביניים אחד העם בפתח תקווה. במקום הראשון בקטגוריית הדיבייט הקבוצתי ובמקום השני הכללי זכו אמיתי חולתא, אגם שטוף ויעל שרם מחטיבת הביניים שרת בכפר סבא. כמו כן, במקום הראשון בקטגוריית הכתיבה הקבוצתית זכו רובין שילה חלפון, עמית יוסיפוביץ וליה פרידמן מחטיבת הביניים שרת בכפר סבא.

נוסף על כך, בקבוצה הבוגרת של אותו הסבב זכה במקום הראשון בקטגוריית הדיבייט האישי יובל בר יוחאי מחטיבת הביניים שרת בכפר סבא. במקום הראשון הכללי זכו ליאב כהן, אביב ריכטר וחגי דרג'י מתיכון אחד העם.

ועוד, בסבב העולמי בפראג זכתה בתיה טקר מבית הספר אורט כרמים בכרמיאל בתואר coach of the year (מדריכת השנה).

בגמר 2022, שהתקיים באוניברסיטת ייל, זכתה הקבוצה של שיראל אייזמן, ארבל ריכטר וזיו קטנוב מחטיבת אחד העם במקום ה-2 בג׳וניורים, מבין כ-200 קבוצות מרחבי העולם. בנוסף, זכה דניאל יהושע מתיכון אחד העם במקום ה-2 במבחן האישי בסניורים, מבין כ-900 מתחרים.

במרץ 2023, התקיים סיבוב נוסף של התחרות בפתח תקווה, מהגדולים ביותר מהסיבובים הארציים בעולם באותה השנה עם יותר מ-400 תלמידים. באותו סיבוב, הקבוצה של שאולי מילוא ליבנת, רומי אלדר ועידן אלברט מחטיבת הביניים שרת בכפר סבא זכו במקום הראשון הקבוצתי בג'וניורים, וליה קצבמן מחטיבת הביניים אחד העם בפתח תקווה זכתה במקום הראשון האישי ופרס ה-Jac Khor.

באותו סיבוב הקבוצה של גיא וידרה, חגי דרג'י וקארין לוי מתיכון אחד העם זכו במקום הראשון הקבוצתי בסיניורים וגיא וידרה זכה גם במקום הראשון האישי. שבעת התלמידים במקומות הראשונים בסיניורים באותו הסיבוב - אמיתי חולתא, רובין שילה חלפון, ליה פרידמן, אגם שטוף, ירין חן, יעל שרם וגיא וידרה - הניבו את התוצאות האישיות הגבוהות ביותר בסבבי ה-״regionals” באותה שנה, בכל העולם; כמו גם הקבוצה הטובה ביותר שהניבה את התוצאה הקבוצתית הגבוהה ביותר.

בסיבוב העולמי שהתרחש בלונדון, ביולי 2023, זכה בקבוצה הצעירה עידן אלברט מחטיבת הביניים שרת בכפר סבא במקום השני האישי ויחד עם חברי קבוצתו שאולי מילוא לבנת ורומי אלדר, במקום השלישי הקבוצתי. במקום הראשון הקבוצתי באותה קטגוריה זכו שירה כרמל, נועם בריל וליה קצבמן, כולן מחטיבת הביניים אחד העם. ליה גם ניצחה את קטגוריית ה״צאלנג״ וזכתה בפרס ה-Jac Khor היוקרתי. מבחינת קטגוריית הדיבייטים, הייתה זאת עדי מועלם מחטיבת הביניים אחד העם שקטפה את המקום הראשון, וגם הגיעה למקום שלישי אישי כללי. בקבוצה הבוגרת, הקבוצות של מתן דולב, עומר אלרום וזיו ליבוב, ושל גיא וידרה, ירין חן ונדב גיל, במקומות ה-3 וה-2 במבחן האישי בסניורים, בהתאמה. כמו כן, זכה גיא וידרה במקום השני האישי, וקבוצתו זכתה במקום השני הקבוצתי, והמקום השני בבואול.

באותו סיבוב זכו סיגל ברום אלדר מחטיבת שרת בכפר סבא בתואר coach of the year (מדריכת השנה), ויפה גלוסקא מחטיבת אחד העם בפתח תקווה בתואר coach of the decade (מדריכת העשור).

בעקבות מלחמת חרבות ברזל, המשלחות הישראליות לא יכלו לנכוח בסבב האלופים העולמי שהתרחש בנובמבר 2023 באוניברסיטת ייל.

בתחרות הארצית שהתקיימה בפתח תקווה במרץ 2024, הגיעו למקום הראשון הקבוצתי בקבוצה הבוגרת ליאל מקורין, רומי אלדר ועידן חיים אלברט מחטיבת הביניים שרת בכפר סבא. בנוסף הגיעו למקום הקבוצתי הראשון במבחן. פלג קורץ מיבנה (בתחרות מוצגים בשם Yavne GCC School), זכה בפרס ה-Jac Khor היוקרתי בקבוצה הבוגרת. בקבוצה הצעירה למקום הראשון הקבוצתי הגיעו כפיר לויטה, שליו דובדבני ודורון אנגלנדר מחטיבת אחד העם, שהגיעו גם למקום הראשון הקבוצתי במבחן. שליו זכה בפרס ה-Jac Khor, ודורון זכה במקום הראשון האישי.

ביולי 2024 מספר נבחרות ישראליות השתתפו בסבב העולמי שהתרחש בסיאול. הסבב היה גדול בהרבה מסבבים קודמים. בקטגוריה הצעירה, השתתפו מעל 300 קבוצות מרחבי העולם.

קבוצתם של כפיר לויטה, שליו דובדבני ודורון אנגלנדר מחטיבת הבניים אחד העם, זכתה במקום הראשון הקבוצתי במקצה הצעיר. כמו כן, קבוצתם הגיעה למקום הראשון הקבוצתי בתחום הידע. קבוצתם של יהונתן גלזר, נטע כהן ויונתן אורן, גם הם מאחד העם, קטפה את המקום הראשון במבחן הקליקרים. אור בן ברוך, גם הוא מחטיבת אחד העם, קטף את פרס ה-Jac Khor היוקרתי, וכמו כן זכה במקום הראשון האישי. במבחן האישי, יעל לביא זכתה במקום השני, דורון אנגלנדר במקום השלישי, שליו דובדבני במקום הרביעי, יהונתן גלזר במקום החמישי וליאור הלר במקום השישי. שליו דובדבני, זכה במקום השני האישי, יהונתן גלזר, במקום השלישי, ויעל לביא, במקום הרביעי.

הישגי הנבחרת הישראלית בסיאול 2024 נחשבים כהישגים הגבוהים ביותר על ידי ישראלים בהיסטוריית התחרות, נכון לנובמבר 2025.

בטורניר האלופים שהתרחש באותה שנה באוניברסיטת ייל, התחרו לצד הקבוצות החדשות, מספר קבוצות שנמנע מהן להתחרות בתחרות של שנת 2023 בעקבות מלחמת חרבות ברזל וחזרו להתחרות במיוחד בטורניר האלופים. הקבוצה הישראלית שהגיעה למקום הגבוה ביותר באותה התחרות בקבוצת הגיל הצעירה הייתה הקבוצה של יהונתן גלזר, נטע כהן ויונתן אורן, שהיו במקום החמישי הכללי והשלישי במבחן המשותף, והתחרו בכ-600 קבוצות מרחבי העולם בקטגוריה הצעירה. הקבוצה של כפיר לויטה, שליו דובדבני ודורון אנגלנדר הגיעה למקום הקבוצתי השני העולמי במבחן האישי, שיא ישראלי המשותף עם קבוצתם של של שיראל אייזמן, ארבל ריכטר וזיו קטנוב, נכון לנובמבר 2025. קבוצתם של אליאב נצר, אגם שטוף ועידן חיים אלברט מחטיבת הביניים שרת בכפר סבא, הגיעה למקום הקבוצתי השישי בקטגוריה הבוגרת.

הסיבוב הארצי שהתקיים בפתח תקווה במרץ 2025, היה לסבב הישראלי הגדול ביותר בהיסטוריית התחרות, ובו השתתפו מעל 600 מתחרים מכל רחבי הארץ. טקס הפרסים נערך באודיטוריום סמולרש שבאוניברסיטת תל אביב.

במקצה הצעיר, קבוצתן של נעה שורשי, אלינור סילבר והיילי בארי-שדה מחטיבת הביניים אחד העם, זכתה במקום הקבוצתי הראשון. גיא כרמל, זכה בפרס ה-Jack Khor. שי-לי עקירב, מגני תקווה, זכתה במקום הראשון האישי. במקצה הבוגר, קבוצתם של עידו גלעדי, ארבל ריכטר ונדב גיל מתיכון אחד העם, הגיעה למקום הקבוצתי הראשון, לאחר שזכו במקום השני הקבוצתי במבחן ובדיבייט. כמו כן, הם קטפו את המקום הראשון במבחן הקליקרים. קבוצתם של כפיר לויטה, שליו דובדבני ודורון אנגלנדר, קטפה את המקום הקבוצתי הראשון בדיבייט ובמבחן. קבוצתם היא היחידה שלקחה מקום ראשון גם בדיבייט וגם במבחן במהלך סבב ישראלי, נכון לנובמבר 2025. כפיר לויטה, זכה במקום הראשון האישי. פלג קורץ מיבנה, זכה בפרס ה-Jac Khor וחברת השלשה שלו נאיה זכתה במקום הראשון בפרס הדיבייט.

בעקבות מבצע עם כלביא, מספר ישראלים לא יכלו לנכוח בסבב העולמי שהתקיים בליובליאנה, סלובניה. אף על פי כן, קבוצתם של כפיר לויטה, שליו דובדבני ואור בן ברוך מחטיבת הבניים אחד העם, זכתה במקום הקבוצתי הראשון בקטגוריה הבוגרת. יתרה מזו, קבוצתם זכתה במקום הראשון במבחן הקליקרים ובמבחן האישי, הישג ישראלי הבלעדי לקבוצתם, נכון לנובמבר 2025. כפיר זכה במקום השני במבחן, אור במקום השלישי, ושליו במקום הרביעי. מיקומם במבחן הוא הגבוה ביותר מבין כל קבוצה ישראלית, ועל כן שיא ישראלי, נכון לנובמבר 2025. קבוצתם זכתה בעשרה גביעים סך הכל, שיא ישראלי נוסף. נכון לנובמבר 2025, כפיר לויטה ושליו דובדבני מחזיקים בשיא הישראלי למספר הזכיות הגבוה ביותר בסבבים עולמיים, שניהם עם שני ניצחנות. בקטגוריה הצעירה, אביב מחלב קטף את פרס ה-Jac Khor היוקרתי בקטגוריית הצ'אלנג'. קבוצתו, יחד עם גיא כרמל ואופק שהרבני, הגיעה למקום השני הקבוצתי.

בסבב הייל 2025 נאיה סגיב מהנבחרת של יבנה זכתה במקום השני בקטגוריית דיבייט.

בית הספר השש-שנתי "אחד העם" מחזיק ברצף הזכיות הארוך ביותר בסבבים עולמיים, רצף הנמשך מאז 2022, והוא מהווה שיא עולמי. מאז אותה שנה ועד היום זכה בית הספר לפחות בסבב עולמי אחד בכל שנה.

## קישורים חיצוניים
* מצגת המדליות מסבב פתח תקווה 2023
* מצגת המדליות מסבב פראג 2022 - ג'וניורים
* מצגת המדליות מסבב פראג 2022 - סיניורים
* Demidec

## הערות שוליים

קטגוריה:תחרויות מדע וידע